Diari Oficial de la Generalitat Valenciana


Sumari del DOGV 10760, del 05-12-2024 (2024/12661)

RESOLUCIÓ de 21 de novembre de 2024, per la qual s'incrementa la quantia màxima de la convocatòria regulada mitjançant la Resolució de 9 d'abril de 2024, de la Conselleria de Medi Ambient, Aigua Infraestructures i Territori, per la qual es convoquen les ajudes per a l'elaboració/actualització dels plans d'acció per al clima i l'energia sostenible (PACES) dels municipis de la Comunitat Valenciana, exercici 2024, adherits al Pacte de les Alcaldies pel Clima i l'Energia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10888

Data del DOGV
:   05-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12988

CVE
:   SYZS-B-5732-11443

Data del document
:   21-11-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Anàlisi jurídica

 Descriptors 

:   * ajuda pública
    * desenvolupament sostenible
    * administració local
    * energia renovable

En el resolc sext, punt 1, de l’esmentada convocatòria s'establix que l'import global màxim de les ajudes a concedir en l'exercici 2024 serà de 200.000,00 euros, amb càrrec al crèdit de la línia S1323, aplicació pressupostària G01080203GE00000.442C00.46381, dels pressupostos de la Generalitat 2024. Per la Resolució de 14 d'agost de 2024, del director general de Qualitat i Educació Ambiental, es van concedir estes ajudes, i es va esgotar el crèdit vinculat a estes.

En data 13 d'octubre de 2024, la Direcció General de Qualitat i Educació Ambiental realitza un informe proposta de modificació pressupostària per transferència de crèdit per import de 15.970,13 euros, del capítol II (subconcepte 22406) al capítol IV (línia S1323), dins del programa pressupostari 442C00, amb la finalitat de fer front a l'estimació de les al·legacions presentades pels ajuntaments d'Aín i Eslida en sengles recursos potestatius de reposició, de data 23 de setembre, contra la mencionada Resolució de 14 d'agost i que els fa beneficiaris d'una ajuda per import de 8.000,00 i 7.970,13 euros, respectivament.

L'11 de novembre de 2024 la Conselleria d'Hisenda, Economia i Administració Pública emet una resolució per la qual s'autoritza la transferència de crèdits del capítol II al capítol IV en el programa pressupostari 442C00, Canvi climàtic, de la Conselleria de Medi Ambient, Infraestructures i Territori, per import de 15.970,13 euros.

Així doncs, segons el que s’ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,

RESOLC

*Primer. Finançament de les ajudes*

Incrementar la quantia prevista en el resolc sext, Finançament, import global màxim i quantia individual, punt 1, de la Resolució de 9 d'abril de 2024, de la consellera de Medi Ambient, Aigua, Infraestructures i Territori, per la qual es convoquen les ajudes per a l'elaboració/actualització dels plans d'acció per al clima i l'energia sostenible (PACES) dels municipis de la Comunitat Valenciana, exercici 2024, adherits al Pacte de les Alcaldies pel Clima i l'Energia, de 200.000,00 euros de dotació inicial fins a un import global màxim de 215.970,13 euros, en els mateixos termes que els que s'especifiquen en la resolució referida. Les xifres en euros de dotació inicial, increment i dotació final s’indiquen en el quadre següent:

|  |  |  |
| --- | --- | --- |
| Dotació d’ajudes per a l’elaboració/actualització dels plans d'acció per al clima i l’energia sostenible (PACES).  Convocatòria 2024. Línia de subvenció S1323 | | |
| *Dotació inicial* | *Increment* | *Dotació final* |
| 200.000,00 | 15.970,13 | 215.970 € |

  

*Segon. Entrada en vigor*

La present resolució entrarà en vigor l'endemà de la publicació en el *Diari Oficial de la Generalitat Valenciana*.

Contra esta resolució, que posa fi a la via administrativa, es podrà interposar un recurs potestatiu de reposició, davant l'òrgan competent, en el termini d'un mes a comptar de l'endemà de la publicació, o bé, directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que s'establix en la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí de la possible interposició de qualsevol altre recurs que les persones interessades consideren oportú.

  

València, 21 de novembre de 2024

Vicente Martínez Mus

Conseller de Medi Ambient, Infraestructures i Territori